62021CJ0286_INF
Sentenza tal-Qorti tal-Ġustizzja (L-Għaxar Awla) tat-28 ta’ April 2022 – Il‑Kummissjoni vs Franza (Valuri limitu – PM10)
(Kawża C‑286/21) (
1
)
“Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja ambjentali – Artikolu 13(1) u Anness XI – Qbiż sistematiku u persistenti tal-valuri limitu stabbiliti għall-mikropartiċelli (PM10) f’ċerti żoni ta’ Franza – Artikolu 23(1) – Anness XV – Perijodu “l-iqsar possibbli” li fih jinqabżu l-valuri limitu – Miżuri xierqa”
1.
Rikors għal nuqqas ta’ twettiq ta’ obbligu – Suġġett tat-tilwima – Determinazzjoni matul il-proċedura prekontenzjuża – Adattament minħabba bidla fid-dritt tal-Unjoni – Ammissibbiltà – Kundizzjonijiet
(Artikolu 258 TFUE; Direttiva tal-Parlament Ewropew u tal-Kunsill 2008/50, Artikolu 13(1) u Anness XI; Direttiva tal-Kunsill 1999/30, Artikolu 5 u Anness III)
(ara l-punt 38)
2.
Rikors għal nuqqas ta’ twettiq ta’ obbligu – Suġġett tat-tilwima – Determinazzjoni matul il-proċedura prekontenzjuża – Teħid inkunsiderazzjoni ta’ fatti sussegwenti għall-opinjoni motivata – Kundizzjonijiet – Fatti tal-istess natura u li jikkostitwixxu l-istess aġir bħal dawk oriġinarjament ikkonċernati
(Artikolu 258 TFUE)
(ara l-punt 39)
3.
Ambjent – Tniġġis atmosferiku – Kwalità tal-arja ambjentali – Direttiva 2008/50 – Valuri limitu għall-protezzjoni tas-saħħa tal-bniedem – Qbiż sistematiku u persistenti – Nuqqas ta’ twettiq ta’ obbligu
(Direttiva tal-Parlament Ewropew u tal-Kunsill 2008/50, Artikolu 13(1) u Anness XI))
(ara l-punti 41 sa 48, u d-dispożittiv 1)
4.
Ambjent – Tniġġis atmosferiku – Kwalità tal-arja ambjentali – Direttiva 2008/50 – Valuri limitu għall-protezzjoni tas-saħħa tal-bniedem – Partiċelli PM10 – Qbiż tal-valuri limitu – Konsegwenzi – Obbligu għall-Istat Membru li jistabbilixxi pjan sabiex jirrimedjah – Terminu – Nuqqas ta’ adozzjoni ta’ miżuri xierqa u effikaċi li jiggarantixxu l-perijodu l-iqsar possibbli li fih jinqabżu l-valuri limitu – Nuqqas ta’ twettiq ta’ obbligu
(Direttiva tal-Parlament Ewropew u tal-Kunsill 2008/50, Artikoli 13(1) u 23(1), u Anness XI u XV)
(ara l-punti 62 sa 78, u d-dispożittiv 1)
Dispożittiv
1)
Ir-Repubblika Franċiża,
–
billi ma żguratx li ma jinqabiżx, b’mod sistematiku u persistenti, il-valur ta’ limitu għal kull jum stabbiliti għall-mikropartiċelli (PM10), mill‑l ta’ Jannar 2005 sas-sena 2019 inkluża, fl-agglomerazzjoni u ż-żona ta’ kwalità ta’ Pariġi (FR04A01/FR11ZAG01) u mill‑1 ta’ Jannar 2005 sas-sena 2016 inkluża, bl-eċċezzjoni tas-sena 2008, fl-agglomerazjoni u fiż-żona ta’ kwalità Martinique/Fort-de-France (FR39N10/FR02ZAR01), naqset milli twettaq l-obbligi tagħha taħt l-Artikolu 13(1) tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, moqri flimkien mal-Anness XI ta’ din id-direttiva, u
–
billi ma żguratx li l-pjanijiet relatati mal-kwalità tal-arja jipprevedu miżuri xierqa sabiex il-perijodu li fih jinqabżu l-valuri limitu jkunu l-iqsar possibbli, naqset, f’dawn iż-żewġ żoni, sa mill-11 ta’ Ġunju 2010, milli twettaq l-obbligi tagħha taħt it-tieni subparagrafu tal-Artikolu 23(1) tad-Direttiva 2008/50, moqri flimkien mal-Anness XV tagħha.
2)
Ir-Repubblika Franċiża hija kkundannata għall-ispejjeż.
(
1
)	ĠU C 252, 28.6.2021.